വണ്ടന്മേട്ടില് നിന്നും പെണ്കുട്ടിയെ തട്ടിക്കൊണ്ടുപോയ ബന്ധുവിനെ തമിഴ്നാട്ടില് വച്ച് പിടികൂടി ഇടുക്കി: വണ്ടന്മേട് നിന്ന് രണ്ടുമാസം മുമ്ബ് പെണ്കുട്ടിയെ തട്ടിക്കൊണ്ടുപോയ അടുത്ത ബന്ധുവിനെ തമിഴ്നാട്ടില് നിന്ന് പിടികൂടി. ഉത്തംപാളയം സ്വദേശി ശിവ എന്ന ജഗന്നാഥനെയാണ്33 വണ്ടന്മേട് പൊലീസ് പിടികൂടിയത്. പെണ്കുട്ടിയ്ക്കൊപ്പമാണ് ഇയാളെ കസ്റ്റഡിയിലെടുത്തത്. തമിഴ്നാട്ടിലെ വേളാങ്കണ്ണിയില് നിന്നാണ് പ്രതിയെ പിടികൂടിയത്. കട്ടപ്പന ഡി. വൈ. എസ്. പി, വി.എ നിഷാദ് മോന്റെ നേതൃത്വത്തിലുള്ള അന്വേഷണ സംഘമാണ് പ്രതിയെ പിടികൂടിയത്. എസ് .ഐ സജിമോന് ജോസഫ്, എഎസ്.ഐ ബേസില് പി ഐസക് എന്നിവരും അന്വേഷണ സംഘത്തിലുണ്ടായിരുന്നു.